“SUG‘URTA TO‘G‘RISIDA” O‘ZBEKISTON RESPUBLIKASI QONUNINI AMALGA KIRITISh HAQIDA

O‘zbekiston Respublikasi Oliy Kengashi qaror qiladi:
 1. “Sug‘urta to‘g‘risida” O‘zbekiston Respublikasi Qonuni e’lon qilingan vaqtdan boshlab amalga kiritilsin.
 2. O‘zbekiston Respublikasi Vazirlar Mahkamasi uch oylik muddat ichida: 
 sug‘urta tashkilotlari faoliyatini davlat tomonidan tartibga solish vakolati berilgan boshqaruv organini tashkil etsin;
 majburiy sug‘urtani tashkil etish va o‘tkazish tartibini belgilasin;
 O‘zbekiston Respublikasi Oliy Kengashiga O‘zbekiston Respublikasi qonuni hujjatlarini “Sug‘urta to‘g‘risida”gi Qonunga muvofiqlashtirishga doir takliflarni belgilangan tartibda taqdim etsin; 
 O‘zbekiston Respublikasi Hukumatining qarorlarini mazkur Qonunga muvofiqlashtirsin.
 O‘zbekiston Respublikasi vazirliklari va idoralarining mazkur Qonunga zid keladigan me’yoriy hujjatlari qayta ko‘rib chiqilishi va bekor qilinishini ta’minlasin.
 3. Pulning qadrsizlanishini hisobga olgan holda sug‘urta faoliyatini va qayta sug‘urta qilishni amalga oshirish bo‘yicha ustav fondining eng kam miqdorini belgilash O‘zbekiston Respublikasi Vazirlar Mahkamasiga topshirilsin.
 4. Belgilab qo‘yilsinki, “Sug‘urta to‘g‘risida”gi O‘zbekiston Respublikasi Qonuni kuchga kiritilishiga qadar yuzaga kelgan sug‘urta munosabatlari tuzilgan shartnomalarning talablariga muvofiq amal qiladi.